b"\n_START_ARTICLE_\nCrono de les Nacions-Les Herbiers-Vend\xc3\xa9e\n_START_SECTION_\nHist\xc3\xb2ria\n_START_PARAGRAPH_\nCreada amb el nom de Chrono des Herbiers, fou ideada inicialment per a ciclistes amateurs fins al 1987. A partir d'aquell any la cursa pass\xc3\xa0 a ser compartida per professionales i amateurs fins al 1994. Des de 1995 \xc3\xa9s una carrera professional dins el calendari de la Uni\xc3\xb3 Ciclista Internacional. El 2005 es va integrar a l'UCI Europa Tour, amb una categoria 1.1. El 2006, en desapar\xc3\xa8ixer el Gran Premi de les Nacions pass\xc3\xa0 a anomenar-se Crono de les Nacions-Les Herbiers i el 2010 prengu\xc3\xa9 el nom actual._NEWLINE_Degut a les seves dates, alguns anys \xc3\xa9s la prova inaugural de l'UCI Europa Tour, mentre d'altres \xc3\xa9s la prova final. Aix\xc3\xb2 passa perqu\xc3\xa8 aquest calendari comen\xc3\xa7a el 15 d'octubre d'un any i acaba el 14 de l'any seg\xc3\xbcent._NEWLINE_Es disputen tamb\xc3\xa9 proves en diferents categories com sub-23, j\xc3\xbanior, cadet o femen\xc3\xad."